“ તું કહે એમ વીરુ પણ આપણી ભાઈબંધી તો રહેશે જ એ ક્યારેય નહિ તૂટે” કહીને જય વીરુને ભેટી પડ્યો. બંગલો હતો એ જય ને આપી દીધો . બે કારખાના જય ના ભાગમાં આવ્યા અને બે કારખાના વીરૂના ભાગમાં. વીરુએ વેસુ બાજુ બંગલો લઇ લીધો. બને એ પોતાની રીતે હીરાનો કારોબાર આગળ સંભાળ્યો. આઠ માસ પછી જયને ત્યાં પુત્રનો જન્મ થયો. વીરુ એમને અભિનદન આપવા ગયો. જય એ વખતે મુંબઈમાં એક કામ સબબ ગયો હતો. જયના સાળાએ વીરુને ધક્કા મારીને બહાર કાઢ્યો. ના કહેવાના શબ્દો કીધાં. જય મુંબઈથી આવ્યો. વીરુને મળ્યો માફી માંગી. પણ વીરુએ કહ્યું મને કોઈ જ અફસોસ નથી ભાઈ બંધ પણ તું વારંવાર મુંબઈ શા માટે જાય છે એ તો કહે બસ અમસ્તા જ મુંબઈમાં હીરાનું કારખાનું કરવાનો વિચાર છે એમ જયે કીધું.